‘भारत की धरती पर जन्म लेते हैं भगवान’
विदेशाें में वैज्ञानिक तो पैदा हो सकता है परंतु राम एवं महावीर जैसे भगवान नहीं जन्म लेते। भगवान तो भारत की धरती पर जन्म लेते हैं। यह बात जैन मुनि प्रणम्यसागरजी ने कही। वे स्थानीय गांधी चाैक पर ‘जिंदगी क्या है’ विषय पर प्रवचन दे रहे थे।
उन्होंने कहा सबसे बड़ा धर्म अहिंसा परमोधर्म है। अहिंसा में सब जीवों के प्रति करूणा एवं दया भाव होता है। अहिंसा के बिना धर्म नहीं चलता। धर्म के बिना महापुरुष नहीं रह सकते। सभी जीवों के प्रति समभाव, दया भाव एवं प्रेम भाव रखना धर्म कहलाता है। मंदिरों में धर्म रहे अथवा नहीं रहे लेकिन आत्मा में धर्म होगा तो दया एवं करूणा भाव रहते हैं। ज्ञानी व्यक्ति हमेशा पुनर्जन्म एवं परलोक पर विश्वास रखता है। धर्म के सत्कर्म हमेशा अगले जन्म तक साथ जाते हैं। धर्म के साथ किए कर्म का लाभ इस जन्म के साथ अगले जन्म में भी मिलता है। इसलिए कहा है धर्मों रक्षति रक्षतो परंतु आज के स्कूलों धर्म नहीं पढ़ाए जाने से लिखे-पढ़े अज्ञानी लोग ज्यादा हो रहे हैं। जहां मल्टीनेशनल कंपनियां अच्छे-अच्छे पैक मे हमें चाॅकलेट, पिज्जा, बर्गर देकर प्रोत्साहित कर रही हैं। इसमें गाय के मांस का अंश मिला होता है। यह बढता हुआ अभक्ष्य का भक्षण है, खुद के साथ सृष्टि को भी बिगाड़ रहा है। टेलीविजन जो घर एवं समाज के रिश्तों को भी प्रभावित कर रहा है और अभक्ष्य के सेवन को उकसा रहा है। हमें टीवी के ऐसे सभी चैनलों पर पाबंदी लगा देना चाहिए। वही चैनल देखना चाहिए जिससे संस्कार मिलते हों।
hin_Deva hin_Deva hin_Deva